Атуризм аминистрра аҽазныкгьы Аԥсны абренд алкааразы абжьыҭара мҩаԥнагоит ҳәа Sputnik иазаарыцҳаит аусбарҭа апресс-маҵзураҿы.
"Актәи аетап аҿы алхрақәа нымҩаԥысуаз сыҟан. Уаҟа иалырхит жәа-усумҭак. Сара уа иаалухыҵәҟьо ҳәа акагь сымбеит, избанзар, ишақәнаго иара азакәанқәа ишрыҵаркуаз акгьы ҟаҵаӡамызт. Сара иаҳа аԥыжәара зысҭаз ахәаԥшцәа иалырхыз аҟынтә зынӡагьы иалымшәаӡеит", - ҳәа иҳәеит Логуа.
Аҟаза иажәақәа рыла аемблема ашьақәыргыларазы ҳтәыла аҭоурых дырны иазнеитәуп.
"Иарбанзаалак амилаҭ рхатә культура рымоуп. Ашьха, ага уи еилкаауп, аха амандаринала акәӡам Аԥсны шырдыруа, уи ахаангьы аҭоурыхтә ҭыԥқәа амоуп, еицырдыруа. Иҟауҵаша рацәаны иҟоуп, аха уи шьаҭанкыла аҭоурых дырны уазнеироуп. Аемблема Аԥсны злеицырдыруа формала ишьақәгылазароуп, иара ахатәы дырга амазароуп. Уи атуризм аҿы мацара акәым еиуеиԥышым ахырҭақәа рҿы ухы иаурхәо иҟалароуп. Ахыццакра аҭахӡам, аконкурс зегьы ирдыруа иҟаҵазар, Аԥснынтә иалахәхо рацәахоит ҳәа сгәы иаанагоит", - еиҭеиҳәеит Логәуа.
Иаҳа инеиҵыху аиҿцәажәара шәазыӡырҩыр шәылшоит арадио Sputnik Аԥсны аефир аҿы, мамзаргьы аудиофаил аҿы.